CELEX: C2005/132/63
Language: fi
Date: 2005-05-28 00:00:00
Title: Asia T-139/05: Charlotte Beckerin ynnä muiden 31.3.2005 Euroopan parlamenttia vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/35
            
         Charlotte Beckerin ynnä muiden 31.3.2005 Euroopan parlamenttia vastaan nostama kanne
   (Asia T-139/05)
   (2005/C 132/63)
   Oikeudenkäyntikieli: ranska
   Charlotte Becker, kotipaikka Menton (Ranska), Seamus Killeen, kotipaikka Sutton (Dublin), Robert Payne, kotipaikka Terenure (Dublin), Deirdre Gallagher, kotipaikka Terenure, Paul Van Raij, kotipaikka Overveen (Alankomaat) ja Wilhelmus Van Miltenburg, kotipaikka Huizen (Alankomaat) ovat nostaneet 31.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajien edustajina ovat asianajajat Georges Vandersanden, Laure Levi ja Aurore Finchelstein.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa muita kantajia kuin Gallagheria koskevat toukokuussa 2004 päivätyt eläkelaskelmat sillä vaikutuksella, että sovelletaan korjauskerrointa, joka on kantajien asuinvaltioiden pääkaupunkeja koskevan korjauskertoimen suuruinen, tai ainakin sovelletaan sellaista korjauskerrointa, joka asianmukaisella tavalla huomioi erot elinkustannuksissa niillä alueilla, joilla kantajien kulujen oletetaan syntyvän ja joka näin ollen on vastaavuusperiaatteen mukainen,
            
         
               —
            
            
               kumoaa Gallagherin toukokuussa 2004 päivätyn palkkalaskelman sillä vaikutuksella, että korvaukseen, joka on myönnetty Gallagherin tehtävistä vapauttamisen perusteella, sovelletaan korjauskerrointa, joka on asuinvaltion pääkaupunkia koskevan korjauskertoimen suuruinen, tai ainakin sovelletaan sellaista korjauskerrointa, joka asianmukaisella tavalla huomioi erot elinkustannuksissa niillä alueilla, jolla kantajan kulujen oletetaan syntyvän, ja joka näin ollen on vastaavuusperiaatteen mukainen, ja
            
         
               —
            
            
               velvoittaa parlamentin korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantajat vetoavat kanteensa tueksi niihin samoihin oikeudellisiin perusteisiin ja perusteluihin, joihin on vedottu asiassa T-35/05.